open-index/open-wikipedia-markdown huggingface dataset:
สิงโตตาแดง

**สิงโตตาแดง **  อยู่ในวงศ์Orchidaceae เป็นกล้วยไม้อิงอาศัย ขนาดเล็ก เหง้าสั้น ดอกสีชมพู สีม่วงหรือแดงเรื่อ มักขึ้นบนก้อนหิน
## อ้างอิง
*The Bulbophyllum-Checklist
*The Internet Orchid Species Photo Encyclopedia
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556



หมวดหมู่:สิงโตกลอกตา
เตารีด

thumb|เตารีดไอน้ำในปัจจุบัน

**เตารีด** () เป็นอุปกรณ์ที่ใช้ในการกำจัดรอยยับบนเสื้อผ้าใช้ความร้อน,
รูปร่างเป็นอุปกรณ์ที่มีฐานล่างเป็นโลหะเรียบรูปสามเหลี่ยม และด้านบนมีมือจับ

โดยวิธีใช้ทั่วไปจะต้องทำให้เตารีดร้อน แล้วจึงนำไปรีดบนรอยยับ เส้นใยผ้าจะคลายตัวเมื่อเจอกับความร้อน
เมื่อถูกรีด น้ำหนักที่กดทับจะทำให้เส้นใยถูกยืดเป็นแนวตรง เมื่อความร้อนหมดไป เส้นใยจะคงรูปร่างที่เรียบเอาไว้
โดยเส้นใยบางชนิด เช่น ฝ้าย จะต้องใช้น้ำร่วมกับความร้อนในการรีดด้วย

[thumb|เตารีดอังไฟจากยุค [ค.ศ. 1800]]
thumb|เตารีดแบบใช้ถ่าน

เตารีดสมัยแรกๆ ในช่วงคริสต์ศตวรรษที่ 17 จะเป็นเตารีดแบบอังไฟ ซึ่งประกอบด้วยเหล็กหล่อรูปสามเหลี่ยมแบน
มีด้ามจับเป็นไม้ ซึ่งต้องนำไปอังไฟให้ร้อนก่อนใช้งาน, ในยุคต่อมาได้มีการออกแบบเตารีดให้มีช่องว่างด้านในสำหรับใส่ถ่านไม้หรือถ่านหินเพื่อให้ความร้อน, ส่วนเตารีดในยุคปัจจุบันจะให้ความร้อนด้วยไฟฟ้าแทน
(โดยจ่ายไฟผ่านลวดความร้อนที่อยู่ในส่วนฐานของเตารีด)

หมวดหมู่:เครื่องใช้ในบ้าน
หมวดหมู่:เครื่องใช้ไฟฟ้า
แพฟโลวา

thumb|right|แพฟโลวาในเทศกาลคริสต์มาสของออสเตรเลียแต่งหน้าด้วยสตรอว์เบอร์รี
thumb|แพฟโลวาหน้าทับทิม  
**แพฟโลวา** หรือ **พาฟโลวา** () เป็นของหวานที่มีต้นตอในออสเตรเลียหรือนิวซีแลนด์ในช่วงต้นคริสต์ศตวรรษที่ 20 ตั้งชื่อตามอันนา ปัฟโลวา นักบัลเลต์ชาวรัสเซีย ทำจากไข่ขาวตีกับน้ำตาลจนขึ้นฟู อบให้สุก ซึ่งคล้ายกับการทำเมอแร็งก์ แต่งหน้าด้วยครีมและผลไม้ตามฤดูกาล เช่น สตรอว์เบอร์รี เสาวรส กีวี

เชื่อว่ามีการสร้างของหวานนี้เพื่ออุทิศแด่เธอในระหว่างหรือหลังการเดินทางในออสเตรเลียและนิวซีแลนด์เมื่อคริสต์ทศวรรษ 1920 ของหวานชนิดนี้เป็นแหล่งโต้แย้งระหว่างสองประเทศมานานหลายปี

## อ้างอิง

## แหล่งข้อมูลอื่น

หมวดหมู่:ขนมหวาน
หมวดหมู่:อาหารนิวซีแลนด์
หมวดหมู่:อาหารออสเตรเลีย
หมวดหมู่:อาหารประจำชาติ
การลงประชามติเกี่ยวกับวันหยุดเรียนในกัมพูชา พ.ศ. 2504

**การลงประชามติเกี่ยวกับวันหยุดเรียนในกัมพูชา พ.ศ. 2504** เกิดขึ้นในกัมพูชาเมื่อ 12 มกราคม พ.ศ. 2504  ผลการลงประชามติปรากฏว่ผู้มาออกเสียงยอมรับตามที่เสนอ

## อ้างอิง

หมวดหมู่:การลงประชามติในประเทศกัมพูชา
สะพานรุสสกี

**สะพานรุสสกี** (, ) คือสะพานที่สร้างข้ามช่องแคบบอสฟอรัสตะวันออก สำหรับใช้ในงานความร่วมมือทางเศรษฐกิจเอเชีย-แปซิฟิก (เอเปค) ซึ่งจัดงานขึ้นที่เมืองวลาดีวอสตอก (Vladivostok) เมืองท่าของรัสเซียใน ค.ศ. 2012 สะพานเชื่อมกับแผ่นดินใหญ่กับเกาะรุสสกี ซึ่งมีการจัดงานการประชุมหลักๆ ของเอเปคเกิดขึ้นในบริเวณนี้ สะพานสร้างเสร็จสมบูรณ์เมื่อเดือนกรกฎาคม ค.ศ. 2012 และเปิดอย่างเป็นทางการโดยนายกรัฐมนตรีรัสเซียดมีตรี เมดเวเดฟ เมื่อวันที่ 3 กันยายน ค.ศ. 2012 ปัจจุบันเป็นสะพานขึงที่ยาวที่สุดในโลก

## ดูเพิ่ม
* สะพานขึง
* 

## อ้างอิง

หมวดหมู่:สะพานในประเทศรัสเซีย
หมวดหมู่:สะพานขึง
ดาวกัปไตน์

**ดาวกัปไตน์** () เป็นดาวฤกษ์แคระแดงคลาส M1 อยู่ห่างกลุ่มดาวขาตั้งภาพไปทางตอนใต้ประมาณ 13 ปีแสงจากโลก มีความส่องสว่างปรากฏที่ระดับ 9 สามารถมองเห็นได้ด้วยกล้องสองตาหรือกล้องโทรทรรศน์.

## ประวัติ
ดาวฤกษ์ที่ต่อมาได้ชื่อว่าดาวกัปไตน์ ได้รับการจัดหมวดหมู่โดยนักดาราศาสตร์ชาวดัดช์ชื่อยาโกบึส กัปไตน์ ในปี ค.ศ. 1889 เมื่อเขาตรวจสอบผังดวงดาวและแผ่นถ่ายรูป เขาพบดาวดวงที่มีลักษณะการเคลื่อนที่เฉพาะกว่า 8 ลิปดาต่อไป ดาวดังกล่าวได้ชื่อต่อมาว่าดาวกัปไตน์เพื่อเป็นเกียรติแก่ผู้ค้นพบ ในยุคนั้นดาวดังกล่าวเป็นดาว์ที่มีระดับการเคลื่อนที่เฉพาะสูงที่สุด รองลงมาคือกรูมบริดจ์ 1830 ต่อมาใน ค.ศ. 1916 เมื่อมีการค้นพบดาวเบอร์นาร์ด ลำดับการเคลื่อนที่เฉพาะสูงสุดของดาวกัปไตน์ก็ตกลงไป แต่ยังคงอันดับสองในลำดับดังกล่าวอยู่ ในปี ค.ศ. 2014 มีการประกาศว่ามีความเป็นไปได้ที่จะพบซูเปอร์เอิร์ธในบริเวณวงโคจรของดาวดังกล่าว

## ลักษณะจำเพาะ
โดยอาศัยการวัดพารัลแลกซ์ของดาวเทียมวัดการเคลื่อนที่ฮิปปาคอส ดาวกัปไตน์มีระยะห่าง  จากโลก เมื่อ 10,800 ปีก่อนดาวกัปไตน์เคลื่อนเข้ามาอยู่ในระยะ  จากดวงอาทิตย์ และได้เคลื่อนออกไปนับแต่นั้น มีมวลอยู่ระหว่างหนึ่งในสี่ถึงหนึ่งในสามของมวลดวงอาทิตย์ แต่มีความเย็นกว่ามากที่อุณหภูมิ 3,500 องศาเคลวิน ทั้งนี้ผู้สังเกตต่างคนให้ระยะการวัดไม่ตรงกัน มีการจัดประเภทดาวฤกษ์ไว้ที่ sdM1 ซึ่งแสดงว่าดาวดังกล่าวเป็นดาวแคระย่อยที่มีความสว่างน้อยกว่าดาวในแถบลำดับหลักในชนิดคลื่นรังสีเดียวกับ M1 เมื่ออาศัยการวัดความเป็นโลหะจะพบว่าดาวนี้มีสัดส่วนโลหะอยู่ 14% เทียบกับดวงอาทิตย์ ดาวกัปไตน์เป็นดาวแปรแสงประเภท BY Draconis และถูกขนานนามในชื่อ VZ Pictoris ซึ่งหมายความว่าความสว่างของดาวอาจเปลี่ยนไปได้ตามกิจกรรมบนสนามแม่เหล็กของดาวฤกษ์ในชั้นโครโมสเฟียร์ รวมถึงการหมุนรอบตัวเอง ทำให้จุดมืดของดาวอยู่ในระยะที่อาจมองเห็นหรือไม่เห็นจากโลก

ดาวกัปไตน์มีลักษณะเฉพาะบางประการ เช่น มีการเคลื่อนที่เฉพาะสูง วงโคจรถอยหลังจากทางช้างเผือก และเป็นดาวกลดที่อยู่ใกล้ดวงอาทิตย์มากที่สุด รวมทั้งยังเป็นหนึ่งในกลุ่มดาวฤกษ์จลนศาสตร์กัปไตน์ที่มีวิถีโคจรในอวกาศร่วมกัน โดยอาศัยการวัดความเป็นโลหะ เชื่อได้ว่าดาวกัปไตน์น่าจะเคยเป็นส่วนหนึ่งของโอเมกาคนครึ่งม้า ซึ่งเป็นกระจุกดาวทรงกลมที่น่าจะเป็นเศษเล็กเศษน้อยของดาราจักรแคระที่มารวมกับทางช้างเผือก ในขั้นตอนดังกล่าวดาวในกลุ่มนี้รวมทั้งดาวกัปไตน์น่าจะหลุดออกไปเป็นคลื่นเศษซากของดาราจักร

## ความเกี่ยวพันกับโลก
ในปี ค.ศ. 2014 มีการประกาศว่าดาวกัปไตน์เป็นบริเวณที่ซูเปอร์เอิร์ธสองดวงคือ กัปไตน์ b และกัปไตน์ c ลอยอยู่ โดยกัปไตน์ b ที่มีอายุ 11,000 ล้านปี เป็นดาวที่เก่าแก่ที่สุดที่อยู่อาศัยได้เท่าที่มีการค้นพบ โดยเมื่อเทียบอัตราส่วนกันแล้วดาวดังกล่าวมีขนาดประมาณ 5:2 แต่ยังไม่สามารถยืนยันเรโซแนนซ์ได้ อาศัยการรวมตัวของพลังงานของดาวพบว่า ดาวทั้งสองอยู่ในสภาวะมีพลังที่เรียกว่า apsidal co-rotation ซึ่งเป็นการอนุมานได้ว่าดาวดังกล่าวมีพลังงานคงที่เป็นเวลานาน ในการค้นพบครั้งนี้ อลาสแต เรย์โนลด์ ได้แต่งเรื่องสั้นไซไฟชื่อ Sad Kapteyn ประกอบด้วย

## อ้างอิง

## บรรณานุกรม

*.
*.
*.
*.
*.

## แหล่งข้อมูลอื่น
* SolStation.com: Kapteyn's Star
* Press release on planetary system

หมวดหมู่:กลุ่มดาวขาตั้งภาพ
ตำบลขอนคลาน

**ขอนคลาน** เป็นตำบลในอำเภอทุ่งหว้า จังหวัดสตูล แรกมีฐานะเป็นสภาตำบลขอนคลาน ปัจจุบันอยู่ในความดูแลขององค์การบริหารส่วนตำบลขอนคลานตั้งแต่ปี พ.ศ. 2542 พื้นที่ชายฝั่งทะเลและหมู่เกาะของตำบลตั้งอยู่ในเขตอุทยานแห่งชาติหมู่เกาะเภตรา

## ที่ตั้งและอาณาเขต
ตำบลขอนคลาน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลท่าข้าม ตำบลเกาะสุกร (อำเภอปะเหลียน จังหวัดตรัง) และตำบลทุ่งบุหลัง
* **ทิศตะวันออก** ติดต่อกับตำบลนาทอน
* **ทิศใต้** ติดต่อกับตำบลแหลมสน (อำเภอละงู)
* **ทิศตะวันตก** ติดต่อกับทะเลอันดามัน

## ประวัติ
พื้นที่เดิมชื่อว่า "ตำบลมะหงัง" เป็นตำบลเก่าแก่ในอำเภอทุ่งหว้า จังหวัดสตูลต่อมาทางราชการได้ย้ายที่ว่าการอำเภอทุ่งหว้า ไปตั้งที่ตำบลกำแพง กิ่งอำเภอละงู และยกฐานะให้กิ่งอำเภอเป็น อำเภอละงู ส่วนที่ว่าการอำเภอกิ่งอำเภอละงู ให้ย้ายมาตั้งที่บริเวณที่ว่าการอำเภอทุ่งหว้า (เดิม) และลดฐานะเป็น กิ่งอำเภอทุ่งหว้า  ซึ่งเหลือเพียง 3 ตำบล คือ ตำบลทุ่งหว้า ตำบลมะหงัง และตำบลเปรีย 

ก่อนที่ปี พ.ศ. 2483 ได้เปลี่ยนชื่อตำบลจาก "มะหงัง" เป็น "ขอนคลาน" ซึ่งเป็นหมู่ 3 ในขณะแทน โดยมีชายเรือพากันมาขึ้นฝั่งและพักบริเวณชายหาดขอนคลาน และขณะนั่งพักชาวเรือคนหนึ่งใช้มีดสับบนขอนไม้ ปรากฏว่าขอนไม้ขยับตัวและเคลื่อนไปข้างหน้า ทุกคนจึงอุทานว่า "ขอนคลาน" เมื่อเพ่งพิศดูปรากฏว่าเป็นงูใหญ่ ต่อมาชาวบ้านเรียกชื่อพื้นที่ว่า *ขอนคลาน* 

ปี พ.ศ. 2489 พื้นที่หมู่ 2, 5–7 (ในขณะนั้น) ของตำบลขอนคลาน แจ้งว่าไปติดต่อราชการกับอำเภอละงู สะดวกกว่ากิ่งอำเภอทุ่งหว้า จึงโอนพื้นที่เข้าไปสมทบในการปกครองของตำบลกำแพง อำเภอละงู ก่อนที่ปี พ.ศ. 2516 ตำบลขอนคลานได้ย้ายมาเป็นส่วนหนึ่งของอำเภอทุ่งหว้า และปี พ.ศ. 2524 พื้นที่หมู่ 1 บ้านมะหงัง, หมู่ 2 บ้านทุ่งสะโบะ, หมู่ 4 บ้านทุ่งทะนาน, หมู่ 5 บ้านท่านา และหมู่ 6 บ้านทุ่งบุหลัง รวม 5 หมู่บ้านในตำบลขอนคลาน ขอแยกตั้งไปเป็นตำบล ชื่อว่า ตำบลทุ่งบุหลัง ทำให้ตำบลเหลือพื้นที่เพียง 4 หมู่บ้าน จนถึงปัจจุบัน

## การแบ่งเขตการปกครอง

### การปกครองส่วนภูมิภาค
ตำบลขอนคลานแบ่งพื้นที่การปกครองออกเป็น 4 หมู่บ้าน ได้แก่
* **หมู่ที่ 1** บ้านขอนคลานตะวันออก
* **หมู่ที่ 2** บ้านราไวใต้
* **หมู่ที่ 3** บ้านขอนคลานตะวันตก
* **หมู่ที่ 4** บ้านราไวเหนือ

## อ้างอิง

ขอนคลาน
ขอนคลาน
หมวดหมู่:อำเภอทุ่งหว้า
พระเจ้าโจวไท่

**พระเจ้าโจวไท่** (; แปลว่า มหาราชแห่งโจว) หรือ **กู่กงตั่นฟู่** (; แปลว่า พระยาตั่นฟู่ผู้ชรา) เป็นผู้ปกครองและกษัตริย์ผู้ยิ่งใหญ่แห่งเมืองโจวในช่วงราชวงศ์ชาง ต่อมาพระปนัดดาของพระองค์ผู้มีพระนามว่า ฟา (發) หรือ พระเจ้าโจวอู่ ได้ยกทัพเข้าครอบครองเมืองซางและสถาปนาราชวงศ์โจว

## พระนาม
พระเจ้าไท่เป็นพระนามที่ได้หลังสวรรคต ผู้สืบสกุลถวายให้เป็นเกียรติ แต่แท้จริงแล้ว พระองค์มิเคยเป็นกษัตริย์แต่อย่างใด ในขณะมีพระชนม์อยู่ ทรงได้รับการขนานนามว่า กู่กงตั่นฟู่ และนักวิชาการบางคนเอ่ยถึงพระองค์ในชื่อ จี ตั่นฟู่ ซึ่งมาจากแซ่ของพระองค์ คือ จี (姬)

## ประวัติ

*[[Classic of Poetry|คีตปกรณ์]]* (詩經) ซึ่งเป็นหนังสือรวมลำนำจีนแต่โบราณกาล ว่า ตระกูลจีมีความเป็นมาถอยหลังไปถึงคราวที่โฮ่ว จี้ (后稷) ขุนนางเมืองเซี่ย ถือกำเนิดขึ้นโดยการที่มารดาของเขาย่ำลงบนรอยเท้าของเทวดาชั่งตี้ (上帝) แล้วตั้งครรภ์ ขณะที่ *[[Records of the Grand Historian|บันทึกประวัติศาสตร์]]* (史記) ของซือหม่า เชียน (司馬遷) ว่า โฮ่ว จี้ เป็นโอรสของพระเจ้าคู่ (嚳) ทำให้เขาเป็นดองกับจักรพรรดิเหลือง (黃帝) ผู้ซึ่งอาจได้ใช้แซ่โจว

ซือหม่า เชียน กล่าวว่า ต่อมา ปู้จู๋ (不窋) บุตรชายของโฮ่ว จี้ สละศักดินาที่เมืองไถ (邰) ไปใช้ชีวิตเร่ร่อนกับชาวซีหรง (西戎) และชาวตี๋เหนือ (北狄) ซึ่งเป็นชนเผ่าที่อาศัยอยู่รอบบริเวณเมืองเซี่ย หลังจากนั้น จู (鞠) บุตรชายของปู้จู๋ ได้ใช้ชีวิตเช่นนี้สืบต่อมา จนกระทั่งบุคคลหนึ่งชื่อ พระยาหลิว (公劉) ได้รวบรวมคนมาตั้งถิ่นฐานอยู่ ณ เมืองปิน (豳) ภายหลังมีผู้ปกครองเมืองปินสืบพระยาหลิวมาดังนี้ ชิ่งเจี๋ย (慶節) หฺวังพู (皇仆) ช่าฝู (差弗) หุ่ยชู่ (毀隃) กงเฟย์ (公非) เกา-ยฺหวี่ (高圉) ย่า-ยฺหวี่ (亞圉) และกงชู จู่เล่ย์ (公叔祖類)

ความเจริญรุ่งเรืองของเมืองปินทำให้เมืองถูกรุกรานจากชาวซุน-ยฺวี่ (獯鬻) หรือที่เรียก ฮุน-ยฺวี่ (Hunyu) หรือตี๋เหนือ หลังการรุกรานสี่ครั้งล้วนล้มเหลว พระยาหลิวไม่ต้องการนำคนของตนเข้าสู่การรบอีก จึงรวบรวมคนจากเมืองปินไปเชิงเขาฉี (岐山) บริเวณแม่น้ำเว่ย์ (渭河) เพื่อสร้างบ้านเมืองใหม่ที่สมบูรณ์ยิ่งขึ้น มีทั้งพระราชวัง พระอาราม วัดบรรพบุรุษ และแท่นบูชา ชัยภูมิใหม่ประสบความสำเร็จอย่างรวดเร็ว ชนเผ่ายฺวี่ (Yu) และรุ่ย (芮) ซึ่งอยู่รอบข้าง จึงเข้าสามิภักดิ์ และกลายเป็นเมืองโจวในที่สุด

ภายหลังมีการเอ่ยถึงกู่กงตั่นฟู่ว่า มีส่วนทำให้เมืองโจวรุ่งเรืองขึ้นมาก *คีตปกรณ์* ได้บันทึกบทสรรเสริญเขาบทหนึ่ง และเพลงจะเข้เพลงหนึ่งเกี่ยวกับเขา ชื่อ "เพลงภูเขาฉี" (Mount Qi Song) คาดว่า พระยาโจว (周公) แต่งขึ้น บันทึกประวัติศาสตร์จีนแบบดั้งเดิมบางทีถือว่า กู่กงตั่นฟู่เองที่ก่อตั้งเมืองโจวขึ้นบริเวณแม่น้ำเว่ย์ แต่ที่จริง มีกระดูกเสี่ยงทาย (oracle bone) สมัยพระเจ้าอู่ติง (武丁) จารึกถึงเมืองโจวอย่างน้อยหนึ่งศตวรรษก่อนหน้าอยู่แล้ว อนึ่ง เมืองโจวยุคแรกเริ่มน่าจะอยู่ห่างจากที่ตั้งเมืองปินตามความเชื่อดั้งเดิมอยู่พอสมควร นักวิชาการบางคนจึงระบุว่า มีการอพยพไปตั้งเมืองนี้เป็นทางไกลจากเมืองซานซีไปทางตะวันตก

## ทายาท

กู่กงตั่นฟู่มีลูกสามคนกับภรรยาแซ่เจียง คือ
* ไท่ปั๋ว (泰伯) 
* จ้งยง (仲雍) 
* จี้ลี่ (季歷)

## อ้างอิง

## แหล่งข้อมูลอื่น

* Thomson, John. "04. Mount Qi Melody".

หมวดหมู่:บุคคลเชื้อสายราชวงศ์โจว
โคลิเซียมอนุสรณ์แห่งลอสแอนเจลิส

**โคลิเซียมอนุสรณ์แห่งลอสแอนเจลิส** () ตั้งอยู่ภายในอุทยานนิทรรศการ ที่เมืองลอสแอนเจลิส รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1921 แล้วเสร็จในปี ค.ศ. 1923 ซึ่งเป็นสนามกีฬาขนาดใหญ่อันดับที่ 9 ของสหรัฐอเมริกา

สนามกีฬาแห่งนี้เป็นสนามกีฬาหลักของกีฬา โอลิมปิกฤดูร้อน 1932, 1984 และ 2028
210px|thumbnail|พิธีเปิดกีฬาโอลิมปิกครั้งที่ 23 ในปี 1984

## อ้างอิง

หมวดหมู่:สนามฟุตบอลในสหรัฐ
หมวดหมู่:สนามรักบี้ยูเนียนในสหรัฐ
หมวดหมู่:สนามกีฬาโอลิมปิก
หมวดหมู่:สนามกีฬาในลอสแอนเจลิส
สุลต่านอาบูบาการ์แห่งยะโฮร์

**สุลต่านอาบูบาการ์แห่งยะโฮร์** (; ) พระองค์เป็นผู้สถาปนาราชวงศ์สุลต่านแห่งยะโฮร์ใน พ.ศ. 2428 ซึ่งเป็นต้นราชวงศ์ที่ปกครองยะโฮร์มาจนถึงปัจจุบัน โดยแยกตัวออกมาจากอาณาจักรยะโฮร์-เรียว พระองค์เป็นชาวมลายูหัวสมัยใหม่และสามารถต้านทานการขยายอำนาจของอังกฤษไว้ได้ระยะหนึ่ง พระองค์สิ้นพระชนม์เมื่อ 4 มิถุนายน พ.ศ. 2438 ด้วยโรคปอดบวมที่ประเทศอังกฤษ
## ประวัติ
พระองค์ประสูติในตระกูลขุนนางตำแหน่งเตเมิงกุงแห่งอาณาจักรยะโฮร์-เรียวเมื่อ 3 กุมภาพันธ์ พ.ศ. 2375 ปู่ของพระองค์คือเตเมิงกุงอับดุลระห์มานซึ่งเป็นผู้ยินยอมให้อังกฤษเข้ามาตั้งศูนย์การค้าที่สิงคโปร์เมื่อ พ.ศ. 2361 และสนับสนุนให้เจ้าชายฮุสเซนขึ้นเป็นสุลต่านแห่งยะโฮร์-เรียว พระองค์ได้ตำแหน่งเตเมิงกุงแห่งยะโฮร์ใน พ.ศ. 2405 ซึ่งเป็นช่วงที่อังกฤษขยายอำนาจเข้ามาในคาบสมุทรมลายูอย่างจริงจัง พระองค์เปิดกว้างให้กับการค้ากับต่างชาติ และเดินทางไปต่างประเทศหลายครั้ง และได้เข้าเฝ้าสมเด็จพระราชินีนาถวิกตอเรียใน พ.ศ. 2409 พระองค์ได้พยายามที่จะปฏิรูประบบการปกครองและพัฒนาการทางด้านเศรษฐกิจ โดยจัดตั้งสภาที่ปรึกษา แบ่งหน่วยงานเป็นกระทรวง ทบวง กรม สนับสนุนการลงทุนของพ่อค้าชาวจีนและสามารถควบคุมไม่ให้เกิดความขัดแย้งระหว่างชาวมลายูกับชาวจีนที่จะเป็นข้ออ้างให้อังกฤษเข้ามาแทรกแซงได้ ต่อมา พระองค์ได้เป็นมหาราชาแห่งยะโฮร์และได้เป็นที่ปรึกษาของกลุ่มผู้ครองแคว้นชาวมลายูเชื้อสายมีนังกาเบาใน พ.ศ. 2421 แต่บทบาทของพระองค์ก็ถูกลดทอนลงหลังพ.ศ. 2423 เพราะอังกฤษตั้งเป็นรัฐเนอเกอรีเซิมบีลันขึ้นแทน

ใน พ.ศ. 2428 พระองค์ได้สถาปนาราชวงศ์สุลต่านแห่งยะโฮร์ขึ้นหลังจากที่สุลต่านอาลีแห่งอาณาจักรยะโฮร์-เรียวสิ้นพระชนม์ใน พ.ศ. 2420 โดยสถาปนาเมืองท่าในแคว้นยะโฮร์ขึ้นเป็นเมืองหลวงชื่อโจโฮร์บะฮ์รูแปลว่ายะโฮร์ใหม่ ต่อมา ใน พ.ศ. 2433 อังกฤษสามารถเข้ามาปกครองรัฐเปรัก เซอลาโงร์ เนอเกอรีเซิมบีลัน และปะหังได้ และพยายามบีบให้ยะโฮร์เข้ามาเป็นรัฐในอารักขาเช่นเดียวกับรัฐอื่น ๆ พระองค์ได้พยายามที่จะรักษาสถานภาพของยะโฮร์ และได้เดินทางไปยังลอนดอนใน พ.ศ. 2428 เพื่อทำสนธิสัญญารับประกันความเป็นอิสระของยะโฮร์และยอมรับว่าพระองค์เป็นสุลต่าน ทำให้การขยายตัวของอาณานิคมช่องแคบหยุดชะงักตลอดรัชสมัยของพระองค์

ในช่วงท้ายของพระชนม์ชีพ พระองค์พยายามวางรากฐานให้ยะโฮร์เป็นรัฐอิสระต่อไป โดยตั้งสภาที่ปรึกษาแห่งยะโฮร์ในกรุงลอนดอนโดยมีสมาชิกเป็นชาวอังกฤษที่สนับสนุนยะโฮร์ ในเดือนเมษายน พ.ศ. 2438 ทรงประกาศใช้รัฐธรรมนูญแห่งยะโฮร์ ซึ่งกำหนดให้ยะโฮร์เป็นรัฐเอกราช มีศาสนาอิสลามเป็นศาสนาประจำชาติ ห้ามยกดินแดนของรัฐให้ชาติตะวันตก แต่พระองค์ก็เสด็จสวรรคตหลังประกาศใช้รัฐธรรมนูญได้เพียง 2 เดือน แต่ก็สามารถวางรากฐานให้ยะโฮร์รักษาอำนาจการบริหารภายในไว้ได้จนสิ้นสุดสงครามโลกครั้งที่ 2
## อ้างอิง

* ชุลีพร พงศ์สุพัฒน์. สุลต่านอาบูบาการ์แห่งยะโฮร์ ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 33-36

หมวดหมู่:สุลต่านรัฐยะโฮร์
เจ้าเมืองแพร่

**เจ้าเมืองแพร่** () หรือ**พระเจ้าเมืองแพร่** หรือ**พญาเมืองแพร่** เป็นผู้ครองเมืองเชียงใหม่ภายใต้การปกครองของพม่าระหว่างปี พ.ศ. 2202–2215 ในตำนานพื้นเมืองเชียงใหม่ และ พ.ศ. 2206–2215 ในพงศาวดารโยนก

## การกล่าวถึงในหลักฐานทางประวัติศาสตร์และการตีความ
เจ้าเมืองแพร่ถูกกล่าวถึงในตำนานพื้นเมืองเชียงใหม่เพียง 2 ครั้ง ได้แก่ "*ศักราช ๑๐๒๑ ตัวปีกัดไก้ เอาพระยาเมืองแพร่ขึ้นนั่งแท่นแก้วเชียงใหม่ปีนั้น*" และ "*ศักราช ๑๐๓๔ ตัวปีเต่าไจ้...พระเจ้าเมืองแพร่ตนกินเชียงใหม่ก็จุตติ...*" เจ้าเมืองแพร่ถูกสันนิษฐานว่าเคยเป็นเจ้าผู้ครองนครแพร่และเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก

อย่างไรก็ตาม ตัวตนของเจ้าเมืองแพร่ขัดแย้งกับข้อมูลผู้ปกครองเชียงใหม่จากหลักฐานของพม่า อยุธยา และเชียงแสน อีกทั้งยังปรากฏข้อความที่คล้ายกันในพื้นเมืองเชียงแสน คือ "*ศักราชได้ ๑๐๒๑ ตัวปีกัดไค้...พระเจ้าเมืองเบ่ขึ้นเป็นกษัตริย์นั่งแท่นแก้วอังวะ...*" ทำให้เกิดข้อโต้แย้งว่า บันทึกเกี่ยวกับเจ้าเมืองแพร่นั้นผิดเพี้ยนมาจากบันทึกเกี่ยวกับพระเจ้าปเยแห่งพม่า โดยพระยศเดิมของพระองค์คือเจ้าเมืองแปร

## ดูเพิ่ม
* พญาแสนหลวง ผู้ครองเมืองเชียงใหม่สมัยสมเด็จพระนารายณ์มหาราชในพระราชพงศาวดาร ฉบับพันจันทนุมาศ (เจิม)
* มีนเยมีนละจอ ผู้ครองเมืองเชียงใหม่ระหว่าง พ.ศ. 2207–2210 ในมหาราชวงศ์
* มีนเยยานดาตู ผู้ครองเมืองเชียงใหม่ระหว่าง พ.ศ. 2214–2225 ในมหาราชวงศ์

## อ้างอิง

## แหล่งข้อมูลอื่น

หมวดหมู่:พระมหากษัตริย์ล้านนา
หมวดหมู่:เจ้าผู้ครองนครแพร่
หมวดหมู่:ข้อถกเถียงทางประวัติศาสตร์
สะพานแบบคาน

thumb|สะพานคานแผ่นเหล็กที่วางบนเสาคอนกรีต

**สะพานแบบคาน** () คือสะพานรูปหนึ่งที่มีโครงสร้างเรียบง่ายที่สุด ซึ่งพื้นสะพานถูกหนุนโดยเครื่องค้ำและเสาสะพานในแต่ละด้าน ไม่มีการเปลี่ยนแปลงรูปแบบการค้ำตลอดสะพานนี้ ดังนั้นรูปแบบโครงสร้างจึงรู้จักในการค้ำสะพานที่เรียบง่าย สะพานแบบคานที่เรียบง่ายที่สุดอาจเป็นแผ่นหินหนาหรือแผ่นกระดานไม้วางข้ามลำธาร สะพานที่ออกแบบสำหรับโครงสร้างพื้นฐานสมัยใหม่ จะถูกสร้างโดยใช้เหล็กหรือคอนกรีตเสริมแรง หรือรวมทั้งสองอย่าง องค์ประกอบของคอนกรีตอาจเป็นคอนกรีตเสริมแรง หรือคอนกรีตอัดแรง

## ดูเพิ่ม
*สะพาน
*สะพานขึง
*สะพานแขวน

หมวดหมู่:สะพาน
หมวดหมู่:สะพานแบ่งตามประเภทโครงสร้าง
สะพานโค้งคอนกรีตเสริมเหล็ก

[thumb|สะพานฟรีมอนต์ [พอร์ตแลนด์ รัฐออริกอน สะพานโค้งคอนกรีตเสริมเหล็กที่ยาวเป็นอันดับ 2 ของโลก]]

**สะพานโค้งคอนกรีตเสริมเหล็ก** () คือสะพานโค้งแบบหนึ่งซึ่งที่มีแรงผลักตามแนวนอนของช่องโค้งไปยังด้านนอกโดยตรง สะพานถูกพยุงโดยความตึงมากกว่าฐานสะพานบนพื้นดิน ในหลายกรณีรูปแบบภายนอกนั้นไม่เหมาะหรือไม่สามารถใช้งานได้แต่สะพานสามารถถูกแทนที่โดยสายเคเบิลของช่องโค้งนั้น ๆ เป็นการสร้างโค้งที่ใช้สายเคเบิลพยุงสะพานเอาไว้

## สมุดภาพ
 perrow="3">
ไฟล์:FortPittBridge.jpg|สะพานฟอร์ตพิตต์ พิตต์สเบิร์ก รัฐเพนซิลเวเนีย
ไฟล์:Blue_water_bridge.jpg|สะพานบลูวอเตอร์ รัฐมิชิแกน รัฐออนแทรีโอ
ไฟล์:Lakechamplainbridge.jpeg|สะพานเลกแชมเพน รัฐนิวยอร์ก รัฐเวอร์มอนต์


หมวดหมู่:สะพาน

หมวดหมู่:สะพานแบ่งตามประเภทโครงสร้าง
สะพานลอยน้ำ

[thumb|สะพานใน[พอร์ตแลนด์ รัฐออริกอน]]

**สะพานลอยน้ำ** () หรือ**สะพานเรือ** คือสะพานรูปแบบหนึ่งซึ่งลอยอยู่บนน้ำ โดยมีเรือท้องแบนหรือเรือลักษณะเดียวกันพยุงพื้นสะพานเอาไว้และรับน้ำหนักถ่วงของสะพาน สะพานลอยน้ำปกติจะเป็นโครงสร้างชั่วคราว บางสะพานนั้นอาจถูกใช้เป็นเวลายาวนาน ส่วนสะพานลอยน้ำแบบถาวรเป็นประโยชน์สำหรับการข้ามน้ำที่มีที่กำบัง ซึ่งพิจารณาถึงความไม่เหมาะสมในเชิงเศรษฐกิจที่จะสร้างสะพานเป็นท่าเรือถาวร สะพานเหล่านี้อาจสร้างส่วนหนึ่งซึ่งสามารถถูกยกขึ้นหรือเคลื่อนย้ายสะพานเพื่อที่จะให้เรือผ่านได้ 

สะพานลอยน้ำเป็นประโยชน์อย่างมากโดยเฉพาะใช้ในการข้ามแม่น้ำในช่วงสงคราม โดยปกติจะสร้างเป็นสะพานชั่วคราว และบางครั้งถูกทำลายหลังจากการข้าม (เพื่อที่จะไม่ให้ศัตรูใช้สะพาน) หรือยุบและขนย้าย (ถ้ามีการเดินทางที่ยาวไกล) สะพานถูกใช้ด้วยข้อดีมากมายในหลาย ๆ การสู้รบตลอดจนการรักษาเวลา ได้แก่ การสู้รบ Garigliano การสู้รบ Oudenarde สงครามอาหรับ-อิสราเอล ค.ศ. 1973 และอื่น ๆ อีกหลายสงคราม ซึ่งสะพานลอยน้ำถูกใช้มาตั้งแต่สมัยโบราณแล้ว

## สมุดภาพ
 perrow="3">
ไฟล์:Aerial_520_Bridge_August_2009.JPG|สะพานผู้ว่าการ อัลเบิร์ต ดี. โรสเซลลินี-เอเวอร์กรีน พอยต์ (Albert D. Rosellini Bridge—Evergreen Point) ซีแอตเทิล รัฐวอชิงตัน สะพานลอยน้ำที่ยาวที่สุดในโลก
ไฟล์:Bradley_off_bridge.jpg|สะพานลอยน้ำสมัยใหม่ ที่ใช้ในการรบ
ไฟล์:The_longest_pontoon_bridge_in_the_world,_spanning_Russellville_and_Dardanelle,_Arkansas._-_NARA_-_516537.tif|อดีตสะพานลอยน้ำที่ยาวที่สุดในโลก รัฐอาร์คันซอ ค.ศ. 1913-1926
ไฟล์:Bridge_II,_Sangkhlaburi,_Thailand.jpg|สะพานอุตตมานุสรณ์ อำเภอสังขละบุรี กาญจนบุรี สร้างสะพานชั่วคราวเป็นสะพานลอยน้ำ


หมวดหมู่:สะพาน
หมวดหมู่:สะพานแบ่งตามประเภทโครงสร้าง
หมูยแน้

**หมูยแน้** () เป็นสถานที่ตากอากาศชายทะเลในจังหวัดบิ่ญถ่วน ในภูมิภาคชายฝั่งตอนกลางใต้ของประเทศเวียดนาม มีฐานะเป็นแขวงหนึ่งของนครฟานเที้ยต ซึ่งเป็นเมืองศูนย์กลางการปกครองของจังหวัด โดยหมูยแน้ตั้งอยู่ห่างจากใจกลางเมืองฟานเที้ยตไปทางทิศตะวันออกประมาณ 20 กิโลเมตร

การท่องเที่ยวของเวียดนามได้เปลี่ยนหมูยแน้ให้เป็นจุดหมายปลายทางสำหรับการตากอากาศตั้งแต่ ค.ศ. 1995 หลังจากที่มีนักท่องเที่ยวจำนวนมากเดินทางมาที่นี่เพื่อชมสุริยุปราคาในวันที่ 24 ตุลาคม ค.ศ. 1995 หมูยแน้มีสถานพักตากอากาศ ร้านอาหาร ร้านเครื่องดื่ม และบาร์จำนวนมากริมชายหาด และเป็นจุดหมายปลายทางยอดนิยมแห่งหนึ่งของนักท่องเที่ยวชาวรัสเซีย ร้านอาหารและบ้านพักตากอากาศหลายแห่งมีเจ้าของเป็นชาวรัสเซีย

ชายหาดของหมูยแน้เป็นหาดเขตร้อนแห่งหนึ่งที่ได้รับความนิยม ลมทะเลที่พัดแรงทำให้ที่นี่เป็นที่นิยมมากในการเล่นไคต์เซิร์ฟ (ว่าวโต้คลื่น) และวินด์เซิร์ฟ ฤดูท่องเที่ยวเริ่มตั้งแต่เดือนธันวาคมไปจนถึงเดือนพฤษภาคม อุณหภูมิเฉลี่ยอยู่ที่ 27 องศาเซลเซียส สภาพภูมิอากาศร้อนและแห้งเกือบตลอดทั้งปี

## ประวัติเขตการปกครอง
ในสมัยสาธารณรัฐเวียดนาม หมูยแน้เป็นชุมชนที่เป็นศูนย์กลางของอำเภอหายล็อง จังหวัดบิ่ญถ่วน ต่อมา ค.ศ. 1975 อำเภอหายล็องได้รวมเข้ากับอำเภอห่ามถ่วนและอำเภอเถี่ยนซ้าว กลายเป็นอำเภอห่ามถ่วน ในจังหวัดถ่วนหาย ทำให้หมูยแน้อยู่ในอำเภอห่ามถ่วน

เมื่อวันที่ 13 มีนาคม ค.ศ. 1979 ได้มีการประกาศจัดตั้งเมืองหมูยแน้ () ซึ่งเป็นเมืองศูนย์กลางของอำเภอห่ามถ่วน

เมื่อวันที่ 30 ธันวาคม ค.ศ. 1982 ได้มีการประกาศให้แบ่งอำเภอห่ามถ่วนออกเป็น 2 อำเภอใหม่ ได้แก่ อำเภอห่ามถ่วนบั๊ก และอำเภอห่ามถ่วนนาม ในเวลาเดียวกัน เมืองหมูยแน้ก็ถูกย้ายไปขึ้นกับเมืองฟานเที้ยต () และเปลี่ยนสถานะเป็นแขวงหมูยแน้ ()

## ระเบียงภาพ

File:ChamMuiNe.jpg|ปราสาทจาม
File:Mũi_Né.jpg|ชายหาด
File:Mui_Ne4.jpg|เรือประมงในยามเช้า
File:Mui_Ne_Fairy_Stream.jpg|โกรกธาร
File:Muine_Lake.jpg|บึงบัว
File:White Dune - Mui Ne.jpg|เนินทราย
File:Mũi_Né_Dune.jpg|เนินทราย


## อ้างอิง

## แหล่งข้อมูลอื่น

*
*Mũi Né Tourism
*Photos of Mũi Né

หมวดหมู่:จังหวัดบิ่ญถ่วน
หมวดหมู่:เมืองในประเทศเวียดนาม
หมวดหมู่:จังหวัดเลิมด่ง
สะพานชัก

[thumb|สะพานชักของป้อมปงตาดาบังไดรา (Ponta da Bandeira) เมืองลากุช [ประเทศโปรตุเกส]]

**สะพานชัก** () คือสะพานประเภทหนึ่งที่สามารถเคลื่อนที่ได้ ซึ่งปกติจะใช้งานร่วมกับทางเข้าของปราสาทที่ล้อมรอบด้วยคูเมือง ในภาษาอังกฤษของบางท้องถิ่นซึ่งรวมถึงภาษาอังกฤษอเมริกัน คำว่า *drawbridge* จะหมายถึงสะพานทุกรูปแบบที่เคลื่อนที่ได้ เช่น สะพานหก (bascule) สะพานยกแนวตั้ง (vertical-lift) สะพานหมุน (swing) เป็นต้น แต่ในหน้านี้จะกล่าวถึงสะพานดังกล่าวตามความหมายดั้งเดิม

## สะพานชักปราสาท
ปราสาทหรือป้อมในสมัยกลาง (คริสต์ศตวรรษที่ 5–15) ปกติแล้วจะมีร่องน้ำหรือคูเมืองล้อมรอบโดยใช้สะพานไม้ทอดข้าม ในปราสาทยุคเริ่มแรก สะพานเหล่านั้นอาจถูกออกแบบให้ถูกทำลายหรือเคลื่อนย้ายได้หากศัตรูเข้าโจมตี แต่สะพานชักก็กลายเป็นสิ่งที่ใช้ทั่วไปในเวลานั้น การสร้างปราสาทตามแบบฉบับจะมีสะพานชักที่ด้านนอกของเรือนเฝ้าประตู ประกอบด้วยพื้นสะพานไม้ซึ่งมีปลายด้านหนึ่งเป็นบานพับหรือมีแกนหมุนตรงธรณีประตู เมื่อชักสะพานขึ้น พื้นสะพานก็จะปิดช่องประตูได้ราบสนิทและกลายเป็นเครื่องกีดขวางทางเข้าเพิ่มเติม นอกจากนี้ สะพานชักยังมีประตูชักหรือซุ้มประตูเหล็กคอยเสริมความแข็งแรงอีกชั้นหนึ่ง และการเข้าถึงตัวสะพานอาจถูกสกัดกั้นจากอาวุธต่าง ๆ ที่ยิงออกไปทางช่องซัดอาวุธหรือช่องธนูในหอคอยด้านข้าง

## สมุดภาพ
 perrow="3">
ไฟล์:Pont-levis_Ch%C3%A2teau_de_Hautefort_5.jpg|สะพานชักของปราสาทในฝรั่งเศส
ไฟล์:Festung_Minden03.jpg|สะพานชักในเยอรมนี
ไฟล์:Drawbridge.gif|สะพานชักในยุคกลาง


หมวดหมู่:สะพาน
หมวดหมู่:สะพานแบ่งตามประเภทโครงสร้าง
นยายะ

**ลัทธินยายะ** (; ) เป็นปรัชญาในศาสนาฮินดู คำว่านยายะมาจากภาษาสันสกฤตหมายถึงนำไปสู่ความจริงแท้ ลัทธินี้เริ่มขึ้นหลังพุทธกาลโดยมีฤๅษีโคตมะเป็นผู้แต่งนยายสูตร ต่อมาได้มีผู้แต่งคัมภีร์อธิบายความเพิ่มเติมต่อมาคือวาตสยายนะ แต่งนยายภาษยะ อุททโยตกระ แต่งวารติกะ และ วาจัสปติแต่งตาตปรยฎีกา ทำให้ได้คัมภีร์ในลัทธินยายะที่สมบูรณ์ 

ลัทธินี้มีความเห็นว่าชีวิตในโลกเต็มไปด้วยความทุกข์ และโมกษะเป็นสภาวะที่ดับทุกข์สิ้นเชิง ความทุกข์ของสัตว์โลกเกิดจากสังโยชน์หรือพันธนะเป็นเครื่องผูกมัดสรรพสัตว์ให้ติดอยู่ในสังสารวัฏ เหตุที่ทำให้เกิดโลกคือปรมาณูของธาตุทั้งสี่คือดินน้ำลมไฟ ปรมาณูของธาตุทั้งสี่นี้เกิดขึ้นเองไม่มีใครสร้างและทำลายได้ พระเจ้าทรงสร้างโลก โดยนำปรมาณูของธาตุทั้งสี่มารวมกันในสัดส่วนที่เหมาะสม และการทำลายโลกของพระเจ้าคือการที่ทรงแยกปรมาณูเหล่านี้ออกจากกัน ชีวาตมันหรือวิญญาณเป็นสภาวะที่เกิดขึ้นเองและดำรงอยู่ชั่วนิรันดร์ มนัสหรือจิตรเป็นสื่อในการรับรู้อารมณ์ของชีวาตมัน จนกระทั่งชีวาตมันบรรลุโมกษะจึงแยกออกจากมนัสได้โดยเด็ดขาด การเกิดคือการที่ชีวาตมันมาอาศัยในร่างกายและการตายคือการที่ชีวาตมันแยกออกจากร่างกาย

## อ้างอิง
* ฟื้น ดอกบัว.ปวงปรัชญาอินเดีย. กทม. ศยาม. 2555

หมวดหมู่:ปรัชญาอินเดีย
มีบันดุงมัวร์

**มีบันดุงมัวร์** (, อักษรยาวี: مي باندوڠ) หรือ **มีบันดุง** เป็นอาหารพื้นบ้านที่ทำจากบะหมี่ในมัวร์ รัฐยะโฮร์ มาเลเซีย คำว่าบันดุงนี้เป็นภาษามลายูหมายถึงการผสมเข้าด้วยกัน เครื่องปรุงแต่เดิมประกอบด้วยเส้นบะหมี่และไข่ กินกับซุปที่ทำจากส่วนผสมของพริก หัวหอม เครื่องเทศ กะปิ และกุ้งแห้ง ต่อมาได้ปรับปรุงโดยการเพิ่มเครื่องปรุง เช่น กุ้ง เนื้อวัว ลูกชิ้นปลา และผัก แม้ในขณะนี้มีบันดุงจะแพร่หลายไปทั่วประเทศ แต่ที่มัวร์ถือว่ามีคุณภาพดีที่สุด คำว่าบันดุงในที่นี้ไม่มีส่วนเกี่ยวข้องกับบันดุงที่เป็นชื่อเมืองในอินโดนีเซีย

## อ้างอิง

หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารจากเส้นผัด
หมวดหมู่:รัฐยะโฮร์
ขอบเขตภาพ

**ขอบเขตภาพ**
หรือ **ขอบเขตการเห็น**
( ตัวย่อ FoV)
เป็นขอบเขตของโลกที่ระบบการเห็นสามารถรับรู้ได้ในขณะใดขณะหนึ่ง
ในกรณีของกล้องหรือตัวรับรู้มันจะเป็นมุมตัน (solid angle) ในช่วงที่เครื่องตรวจจับไวต่อคลื่นแม่เหล็กไฟฟ้า เช่น แสง

[thumb |450px |center | ภาพปริทัศน์ 360 องศาของ[ทางช้างเผือกที่หน่วยกล้องโทรทรรศน์ใหญ่มาก (Very Large Telescope) ขององค์กรหอดูดาวยุโรปใต้ (European Southern Observatory) ซึ่งแสดงขอบเขตภาพทั้งหมดภายในรูปเดียว (entire field of view) โดยทั่วไปแล้ว คนดูท้องฟ้าจะเห็นทางช้างเผือกเป็นทางโค้งดาวฤกษ์ทอดเป็นแนวยาว แต่ถ้าขอบเขตภาพทั้งหมดจับรวมลงในภาพเดียว ทางโค้งที่ว่านี้จะปรากฏเป็นทางดาวฤกษ์สองทางที่ดูเหมือนตกลงเหมือนน้ำตก ]]

หมวดหมู่:การมองเห็น
หมวดหมู่:จักษุวิทยา
หมวดหมู่:ประสาทวิทยา
หมวดหมู่:การถ่ายภาพ
ภาวะกะเทยแท้

**ภาวะกะเทยแท้** () หมายถึงภาวะที่บุคคลที่เป็นกะเทยมีเนื้อเยื่อทั้งของรังไข่ทั้งของอัณฑะ
คืออาจจะมีรังไข่ข้างหนึ่งและอัณฑะอีกข้างหนึ่ง
แต่โดยทั่วไปแล้วต่อมบ่งเพศข้างหนึ่งหรือทั้งสองข้างจะมีเนื้อเยื่อจากทั้งรังไข่ทั้งอัณฑะที่เรียกว่า ovotestis

ไม่มีเคสที่บันทึกไว้พร้อมกับหลักฐานเลยว่า  เนื้อเยื่อทั้งสองของต่อมบ่งเพศนั้นสามารถทำงานได้พร้อมกัน
karyotype 
ที่พบก็คือ 47XXY (กลุ่มอาการไคลน์เฟลเตอร์), 46XX/46XY, หรือ 46XX/47XXY โดยมีระดับ mosaicism ที่ต่าง ๆ กัน (โดยมีกรณีที่น่าสนใจหนึ่งที่มี XY ในระดับ 96% แต่สามารถตั้งครรภ์และให้กำเนิดได้)

แม้ว่าภาวะนี้จะคล้ายกับภาวะ mixed gonadal dysgenesis
แต่สามารถแยกออกจากกันได้โดยการตรวจสอบเนื้อเยื่อ  (histology)

แม้ว่าบุคคลผู้มีภาวะกะเทยแท้อาจจะมีลูกได้  (จนกระทั่งถึง ค.ศ. 2010 ได้มีสิ่งตีพิมพ์ทางวิทยาศาสตร์ที่รายงานการมีลูกในมนุษย์ภาวะกะเทยแท้ถึง  11  เคส) 
แต่ยังไม่มีหลักฐานทางวิทยาศาสตร์ที่แสดงว่าเนื้อเยื่อทั้งของรังไข่ทั้งของอัณฑะสามารถทำงานได้พร้อม ๆ กัน
ดังนั้น  หลักฐานทางวิทยาศาสตร์จึงไม่สนับสนุนคำที่พูดกันว่า  กะเทยแท้สามารถทำให้ตนเองตั้งครรภ์ได้

## ลักษณะปรากฏ
อวัยวะเพศภายนอกบ่อยครั้งไม่ชัดเจน
โดยขึ้นอยู่กับปริมาณของฮอร์โมนเพศชายที่ผลิดโดยเนื้อเยื่ออัณฑะในช่วงประมาณ 8-16 อาทิตย์ในครรภ์

## เหตุ
ภาวะกะเทยแท้มีน้อย  และอาจเกิดได้จากเหตุหลายอย่าง
* อาจเกิดขึ้นจากการที่ไข่ในมารดาแบ่งเป็นสองใบ  แล้วเกิดการผสมพันธ์ไข่ทั้งสองแต่ละใบมีโครโมโซมชุดเดียว  (haploid) และไข่ที่ผสมแล้วนั้นเกิดการรวมตัวกันในยุคต้น ๆ ของช่วงพัฒนาการ
* หรืออีกวิธีหนึ่งคือ  ไข่ใบหนึ่งอาจจะได้รับการผสมพันธ์จากตัวอสุจิสองตัว  แล้วเกิดกระบวนการ trisomic rescue ในเซลล์ลูก  (daughter cell)  ที่แบ่งออกจากกัน
* ไข่สองใบที่มีการผสมพันธ์โดยตัวอสุจิสองตัวบางครั้งจะรวมตัวกันเป็น chimera มีเซลล์สืบพันธุ์ 4 ชุด  ถ้าไข่ที่ผสมแล้วใบหนึ่งมีเพศชายอีกใบหนึ่งมีเพศหญิงมารวมตัวกัน  บุคคลนั้นอาจมีภาวะเป็นกะเทย  (แต่ไม่จำเป็น)
* อาจเกิดขึ้นเพราะการกลายพันธุ์ของยีน SRY

## อุภโตพยัญชนกในศาสนาพุทธ

ในศาสนาพุทธ  คำว่า  **อุภโตพยัญชนก**  หมายถึง  คนมีทั้งสองเพศ
ไม่เหมือนกับคำว่า  **บัณเฑาะก์** ซึ่งหมายถึง คนที่ไม่มีเพศแต่กำเนิด  ชายผู้มีราคะกล้าเสพกามกับชายอื่น หรือชายผู้มีอัณฑะถูกตัดออกไปแล้ว

อุภโตพยัญชนกท่านแบ่งเป็น 2 ประเภทคือ   

อุภโตพยัญชนกทั้งสองประเภทนี้  ท่านกล่าวว่าไม่ควรให้บรรพชาหรืออุปสมบท ถ้าบรรพชาอุปสมบทแล้ว  พึงให้สึกออกไปเสีย  ไม่เหมือนกับบัณเฑาะก์บางประเภทซึ่งยังให้บวชได้  ให้สังเกตว่าภาษาไทยใช้คำว่า  กะเทย  สำหรับทั้งอุภโตพยัญชนกทั้งบัณเฑาะก์


ไฟล์:Wax human hermaphrodit genital 1.jpg|รูปขี้ผึ้งของกะเทยผู้มีอวัยวะเพศภายนอกไม่ชัดเจน  (อยู่ที่ Panoptikum house of wax ที่เมืองฮัมบูรก์  ประเทศเยอรมนี)
ไฟล์:Wax human hermaphrodit genital 2.jpg|รูปขี้ผึ้งของกะเทยผู้มีอวัยวะเพศภายนอกไม่ชัดเจน (อยู่ที่ Panoptikum house of wax ที่เมืองฮัมบูรก์  ประเทศเยอรมนี)

ให้สังเกตว่า  ภาวะกะเทยแท้ทางการแพทย์เน้นอวัยวะภายในคือเนื้อเยื่อที่มาจากทั้งรังไข่ทั้งอัณฑะ  แต่สภาวะของความเป็นอุภโตพยัญชนกท่านเน้นทั้งอวัยวะภายนอก  (โดยเห็นเป็นเพศชายและเพศหญิง)  และอวัยวะภายใน  (โดยตั้งครรภ์และให้ตั้งครรภ์ได้)

## รูปอื่น ๆ
*  
*  

## เชิงอรรถและอ้างอิง

หมวดหมู่:ความผิดปกติแต่กำเนิดของอวัยวะเพศ
หมวดหมู่:โรคหายาก
หมวดหมู่:กะเทย
สนามกีฬาโอลิมปิกโซล

**สนามกีฬาโอลิมปิก (โซล)** หรือที่รู้จักกันในชื่อ *สนามกีฬาโอลิมปิกจัมชิล* ตั้งอยู่ที่เมืองโซล เกาหลีใต้ เริ่มก่อสร้างในปี ค.ศ. 1977 แล้วเสร็จในปี ค.ศ. 1984 ซึ่งเป็นสนามกีฬาขนาดใหญ่อันดับที่ 1 ของเกาหลี

ในปี ค.ศ. 1988 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 24 ที่เกาหลีใต้เป็นเจ้าภาพ

## อ้างอิง

ซ
ซ
หมวดหมู่:สนามกีฬาแห่งชาติ
หมวดหมู่:สิ่งก่อสร้างในเขตซงพา
อีดะ

**อีดะ** () เป็นนครในจังหวัดนางาโนะ ประเทศญี่ปุ่น ณ วันที่ 1 มีนาคม ค.ศ. 2023 มีจำนวนประชากร 95,636 คน

## แหล่งข้อมูลอื่น
* 
*  

หมวดหมู่:นครในจังหวัดนางาโนะ
สราวุธ คำบัว

**สราวุธ คำบัว** หรือ **โค้ชชาย** เป็นนักฟุตบอลระดับอาชีพจากประเทศไทย เขาเคยทำหน้าที่ร่วมกับสโมสรฟุตบอลแบงค็อก ยูไนเต็ด ในการแข่งขันไทยพรีเมียร์ลีก

นอกจากนี้ เขายังได้เข้าแข่งขันร่วมกับสโมสรฟุตบอลธนาคารกรุงไทย ในการแข่งขันเอเอฟซีแชมเปียนส์ลีก 2008 รอบแบ่งกลุ่ม รวมถึงเข้าแข่งขันให้แก่ทีมดังกล่าว ในการแข่งขันกีฬารัฐวิสาหกิจ ครั้งที่ 38 ในเดือนกุมภาพันธ์ พ.ศ. 2556

## ประวัติ
สราวุธ คำบัว เป็นอดีตผู้รักษาประตูฟุตบอลทีมชาติไทย ซึ่งเป็นชุดดรีมทีม ในสมัยเดียวกับเกียรติศักดิ์ เสนาเมือง รวมถึงเคยเป็นนักฟุตบอลและเป็นผู้ช่วยผู้ฝึกสอนสังกัดสโมสรฟุตบอลจังหวัดพังงา ก่อนที่จะย้ายไปร่วมสังกัดสโมสรฟุตบอลมหาวิทยาลัยนอร์ทกรุงเทพ นอกจากนี้ ในปี พ.ศ. 2552 เขาได้ทำหน้าที่เป็นผู้ช่วยผู้ฝึกสอนฟุตบอลทีมชายให้แก่ทีมมหาวิทยาลัยนอร์ทกรุงเทพ ในการแข่งขันกีฬามหาวิทยาลัยแห่งประเทศไทย ครั้งที่ 36

วันที่ 24 กรกฎาคม พ.ศ. 2556 สราวุธได้เข้าแข่งขันรายการศึกฟุตบอลนัดพิเศษมหากุศล 2 ทีมชาติไทย โดยเขาได้ทำหน้าที่เป็นผู้รักษาประตูให้แก่อดีตทีมชาติไทย (ดรีมทีม) เมื่อครั้งที่พบกับทีมรวมดาราช่อง 3 ที่จัดขึ้น ณ สนามราชมังคลากีฬาสถาน โดยทีมของเขาเป็นฝ่ายชนะที่ 7 ประตูต่อ 2 รวมถึงในปีเดียวกัน สราวุธได้ทำหน้าที่เป็นผู้ฝึกสอนผู้รักษาประตูให้แก่ฟุตบอลทีมชาติไทย ชุดซีเกมส์ 2013 ที่ซึ่งทีมของเขาชนะรางวัลเหรียญทอง และช่วงปลายปี เขาได้เป็นหนึ่งในนักฟุตบอลสังกัดสโมสรฟุตบอลมหาวิทยาลัยนอร์ทกรุงเทพ ในการแข่งขันลีกภูมิภาค ดิวิชั่น 2

ส่วนการแข่งขันของฟุตบอลทีมชาติไทยในปี พ.ศ. 2557 ทางคณะผู้ฝึกสอนได้วางแผนให้กิตติศักดิ์ ระวังป่า เข้าทำหน้าที่แทนสราวุธ โดยในปีดังกล่าว สราวุธได้รับเชิญให้ทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลจังหวัดพังงา วันที่ 16 มีนาคม ค.ศ. 2557 สราวุธได้ทำหน้าที่เป็นผู้รักษาประตูให้แก่สโมสรฟุตบอลมหาวิทยาลัยนอร์ทกรุงเทพ เมื่อครั้งที่พบกับสโมสรฟุตบอลบีอีซี เทโรศาสน ในการแข่งขันลีกภูมิภาค ดิวิชั่น 2 ทว่าทีมของเขาเป็นฝ่ายแพ้ที่ 2 ประตูต่อ 0

## การปรากฏตัวในเอเอฟซีแชมเปียนส์ลีก

## ความสำเร็จ

### ในฐานะผู้ฝึกสอนผู้รักษาประตู
;ฟุตบอลทีมชาติไทย
* เหรียญทอง เหรียญทอง ฟุตบอลในซีเกมส์ 2013 ที่ประเทศเมียนมาร์

## รางวัลที่ได้รับ
* พ.ศ. 2535 - รางวัลนักเตะยอดเยี่ยม โตโยต้าคัพ ครั้งที่ 6
* รับพระราชทานโล่เกียรติภูมิทีมชาติไทย ประจำปี 2556 ในฐานะหนึ่งในนักกีฬาฟุตบอลทีมชาติไทย ชุดบี (ดรีมทีม) ชุดแรกที่สามารถครองถ้วยคิงส์คัพ (ครั้งที่ 25 พ.ศ. 2537) ได้สำเร็จ

## อ้างอิง

หมวดหมู่:นักฟุตบอลทีมชาติไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นในไทยลีก
หมวดหมู่:ผู้ฝึกสอนผู้รักษาประตูฟุตบอล
หมวดหมู่:ผู้ฝึกสอนทีมชาติ
หมวดหมู่:นักฟุตบอลจากจังหวัดนราธิวาส
หมวดหมู่:นักฟุตบอลชายชาวไทย
หมวดหมู่:บุคคลจากมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
Jaws

จอวส์ (๋) อาจหมายถึง
* ขากรรไกร (jaws) เป็นกระดูกหลายชิ้นมีข้อ ที่มาประกบกันได้ของปาก ปกติใช้จับหรือจัดการอาหาร บางครั้งใช้กว้าง ๆ รวมเอาช่องปาก มีหน้าที่ปิดเปิดปาก และเป็นส่วนร่างกายของสัตว์โดยมาก 
* จอว์ส เป็นภาพยนตร์ทริลเลอร์ที่ออกฉายในปี พ.ศ. 2518 สร้างจากนวนิยายชื่อเดียวกันในปี ค.ศ. 1974 ของปีเตอร์ เบนช์ลีย์ กำกับโดย สตีเวน สปิลเบิร์ก
โฮมาเระ ซาวะ

[240px|right|thumb|การทำประตูให้แก่ทีมชาติญี่ปุ่น โดย[ยูกิ โองิมิ (หมายเลข 17) เป็นผู้จ่ายบอลให้แก่โฮมาเระ ซาวะ (หมายเลข 10) เมื่อครั้งที่พบกับทีมชาติสหรัฐอเมริกาโดยมีเคลลี โอ'ฮารา (หมายเลข 5) ทำหน้าที่ป้องกัน และโฮป โซโล (หมายเลข 1) พยายามที่จะรักษาประตู]]

**โฮมาเระ ซาวะ** (; 6 กันยายน ค.ศ. 1978 – ) เป็นนักกีฬาฟุตบอลหญิงระดับอาชีพชาวญี่ปุ่น เธอเป็นกัปตันฟุตบอลหญิงทีมชาติญี่ปุ่นที่ซึ่งได้รับรางวัลเหรียญทองจากฟุตบอลโลกหญิง 2011 และนำทีมเข้ารับรางวัลเหรียญเงินในโอลิมปิกฤดูร้อน 2012 โดยใน ค.ศ. 2012 เธอได้รับการจารึกชื่อเป็นนักฟุตบอลโลกหญิงแห่งปี 2011 ปัจจุบัน ซาวะเป็นนักฟุตบอลสังกัดไอแนคโคเบะเลโอเนสซาในการแข่งขันนาเดชิโกะลีก ดิวิชัน 1 โดยก่อนหน้านี้ เธอเป็นนักฟุตบอลสังกัดแอตแลนตาบีทของสมาคมฟุตบอลหญิงสหรัฐ (วูซา), เอ็นทีวีเบเลซา และวอชิงตันฟรีดอมของวีเมนส์โปรเฟสชันแนลซอคเกอร์

## ชีวิตช่วงต้น
โฮมาเระ ซาวะ เกิดที่เมืองฟูจู กรุงโตเกียว เธอเริ่มหัดเล่นฟุตบอลตั้งแต่อายุหกขวบ ขณะไปดูพี่ชายของเธอกำลังฝึกซ้อม ผู้ฝึกสอนของเขาก็ได้ชักชวนเธอให้เข้าร่วมกับทีมชายในสนาม

## ผลงานในระดับอาชีพ

### สโมสร
ถือเป็นระยะเวลาที่ยาวนานสำหรับการทำหน้าที่ของนักฟุตบอลหญิงที่ดีที่สุดของญี่ปุ่น ซาวะได้รับการเปิดตัวในการแข่งขันแอลลีก ซึ่งเป็นลีกระดับสูงสุดของประเทศญี่ปุ่น ตั้งแต่อายุเพียง 12 ปี

## อ้างอิง

;รายงานการแข่งขัน

## แหล่งข้อมูลอื่น

* 
* 
* 
* 
* 
* 
* 
* JFA players' Information
* 
* 
* 

หมวดหมู่:นักฟุตบอลหญิงทีมชาติญี่ปุ่น
หมวดหมู่:นักฟุตบอลหญิงชาวญี่ปุ่น
หมวดหมู่:นักฟุตบอลโอลิมปิกทีมชาติญี่ปุ่น
หมวดหมู่:นักฟุตบอลในโอลิมปิกฤดูร้อน 1996
หมวดหมู่:นักฟุตบอลในโอลิมปิกฤดูร้อน 2004
หมวดหมู่:นักฟุตบอลในโอลิมปิกฤดูร้อน 2008
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลโลกหญิง 1995
หมวดหมู่:ผู้เล่นในฟุตบอลโลกหญิง 1999
หมวดหมู่:ผู้เล่นในฟุตบอลโลกหญิง 2003
หมวดหมู่:ผู้เล่นในฟุตบอลโลกหญิง 2007
หมวดหมู่:ผู้เล่นในฟุตบอลโลกหญิง 2011
หมวดหมู่:ผู้เล่นในฟุตบอลโลกหญิง 2015
หมวดหมู่:กัปตันในชุดชนะเลิศฟุตบอลโลกหญิง
หมวดหมู่:ผู้เล่นในชุดชนะเลิศฟุตบอลโลกหญิง
หมวดหมู่:นักกีฬาจากโตเกียว
หมวดหมู่:นักกีฬาเหรียญเงินโอลิมปิก
หมวดหมู่:ผู้เล่นสโมสรฟุตบอลไอแนคโคเบะเลโอเนสซา
หมวดหมู่:กองกลางฟุตบอล
ชีฟ เจย์ สตรองโบว์

**ลุก โจเซฟ สคาร์ปา** (Luke Joseph Scarpa) หรือในชื่อที่รู้จักกันดีว่า **ชีฟ เจย์ สตรองโบว์** (Chief Jay Strongbow) เกิดวันที่ 4 ตุลาคม ค.ศ. 1928 เป็นนักมวยปล้ำอาชีพที่เกษียณอายุชาวอเมริกัน เข้าสู่หอเกียรติยศดับเบิลยูดับเบิลยูอี ประจำปี 1994 ปัจจุบันได้เสียชีวิตแล้วด้วยวัย 83 ปี เมื่อวันที่ 3 เมษายน ค.ศ. 2012

## ผลงานแชมป์ความสำเร็จ
***[[Championship Wrestling from Florida]]**
**NWA Brass Knuckles Championship ''(Florida version)'' (2 times)
**NWA Florida Heavyweight Championship (1 time)
**NWA Southern Tag Team Championship ''(Florida version)'' (3 times) - with Jose Lothario
**NWA World Tag Team Championship ''(Florida version)'' (1 time) - with Don Curtis

***[[Continental Championship Wrestling|Gulf Coast Championship Wrestling]]**
**NWA Gulf Coast Heavyweight Championship (1 time)
**NWA Southern Tag Team Championship ''(Gulf Coast version)'' (2 times) - with Lee Fields

***[[National Wrestling Alliance|NWA Mid-America]]**
**NWA Mid-America World Tag Team Championship (3 times) - with Lester Welch (2) and Alex Perez (1)

***[[Georgia Championship Wrestling|Mid-South Sports]]**
**NWA Georgia Heavyweight Championship (1 time)
**NWA Macon Tag Team Championship (1 time) - with El Mongol
**NWA World Tag Team Championship ''(Georgia version)'' (1 time) - with Don Curtis

***[[New England Pro Wrestling Hall of Fame]]**
**Class of 2011

***[[Pro Wrestling Illustrated]]**
**PWI Most Popular Wrestler of the Year (1973)
**PWI Most Inspirational Wrestler of the Year (1979)
**PWI ranked him # **214** of the 500 best singles wrestlers during the "PWI Years" in 2003.

***[[Professional Wrestling Hall of Fame and Museum]]**
**(Class of 2009)

***[[World Wrestling Council]]**
**WWC Caribbean Heavyweight Championship (1 time)

***[[WWE|World Wide Wrestling Federation / World Wrestling Federation]]**
**WWWF / WWF Tag Team Championship (4 times) - with Sonny King (1), Billy White Wolf (1), and Jules Strongbow (2)
**WWF Hall of Fame (Class of 1994)

## อ้างอิง

## แหล่งข้อมูลอื่น
*WWE Hall of Fame Profile
*

หมวดหมู่:นักมวยปล้ำอาชีพชาวอเมริกัน
หมวดหมู่:ผู้บริหารมวยปล้ำอาชีพ
หมวดหมู่:เสียชีวิตจากการตก
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
เมือก

**มูก**หรือ**เมือก** () ในสัตว์มีกระดูกสันหลัง เป็นสิ่งคัดหลั่งลื่นที่เยื่อเมือกสร้างขึ้นปกคลุม น้ำเมือกตรงแบบผลิตจากเซลล์ที่พบในต่อมมูก เซลล์มูกหลั่งผลิตภัณฑ์ที่มีไกลโคโปรตีนและน้ำสูง น้ำเมือกยังอาจเกิดจากต่อมผสม (mixed gland) ซึ่งมีทั้งเซลล์หลั่งน้ำใสและหลั่งเมือก เมือกเป็นคอลลอยด์หนืดซึ่งมีเอนไซม์ระงับเชื้อ (เช่น ไลโซไซม์) อิมมูโนโกลบูลิน เกลืออนินทรีย์ โปรตีนอย่างแลกโตเฟอร์ริน และไกลโคโปรตีนซึ่งรู้จักกันในชื่อ มิวซิน ซึ่งผลิตโดยเซลล์กลอเบล็ต (goblet cell) ในเยื่อเมือกและต่อมชั้นใต้เยื่อเมือก เมือกนี้ทำหน้าที่ปกป้องเซลล์เนื้อเยื่อบุผิว (บุท่อ) ในระบบทางเดินหายใจ ทางเดินอาหาร ปัสสาวะและเพศ การเห็นและการได้ยินในสัตว์เลี้ยงลูกด้วยนม ผิวหนังในสัตว์สะเทินน้ำสะเทินบก และเหงือกในปลา การทำหน้าที่หลักของเมือกนี้ คือ ปกป้องต่อสิ่งก่อโรคอย่างเห็ดรา แบคทีเรียและไวรัส ในร่างกายมนุษย์โดยเฉลี่ยผลิตเมือกราวหนึ่งลิตรต่อวัน

## ระบบหายใจ

ในระบบหายใจของมนุษย์ เมือกเป็นส่วนหนึ่งของสารน้ำเคลือบผิวทางหายใจ (airway surface liquid, ASL) เรียกอีกอย่างว่า สารน้ำเคลือบเยื่อบุ (epithelial lining fluid, ELF) ซึ่งเคลือบอยู่เกือบตลอดทางหายใจ
## อ้างอิง

หมวดหมู่:สารน้ำในร่างกาย
หมวดหมู่:ระบบต่อมมีท่อ
หมวดหมู่:การขับถ่าย
มหาอุปราช (จัน)

**มหาอุปราช**  พระนามเดิม **จัน** เป็นพระมหาอุปราชในรัชกาลขุนวรวงศาธิราช ได้รับอุปราชาภิเษกได้เพียงไม่กี่วันก็ถูกลอบปลงพระชนม์

## พระประวัติ
มหาอุปราช มีพระนามเดิมว่า จัน เป็นช่างตีเหล็กอาศัยอยู่ที่บ้านมหาโลก โดยเป็นพระอนุชาของขุนวรวงศาธิราช ใน พ.ศ. 2091 แม่หยัวศรีสุดาจันทร์ทรงอ้างว่าสมเด็จพระยอดฟ้ายังทรงพระเยาว์ หัวเมืองเหนือก็ไม่เป็นปกติจึงปรึกษากับขุนนางว่าจะให้ขุนวรวงศาธิราชว่าราชการแผ่นดินจนกว่าสมเด็จพระยอดฟ้าจะทรงเจริญพระชนมายุ จึงทำพิธีราชาภิเษกขุนวรวงศาธิราชเป็นพระมหากษัตริย์แห่งกรุงศรีอยุธยาและสถาปนานายจัน น้องชายขุนวรวงศาธิราชอยู่บ้านมหาโลก ขึ้นเป็นพระมหาอุปราช

## ลอบปลงพระชนม์
การครองราชบัลลังก์ของขุนวรวงศาธิราชนั้น ไม่เป็นที่เห็นชอบของขุนนางในราชสำนักและพระญาติวงศ์บางส่วน เพราะขุนวรวงศาธิราชทรงขึ้นครองบัลลังก์โดยไม่ชอบธรรมจึงมีขุนนางบางคนรวมตัวกันเพื่อล้มล้างราชบัลลังก์ ได้แก่สมเด็จพระมหาธรรมราชาธิราชเจ้านายเชื้อสายราชวงศ์พระร่วง เจ้าพระยาศรีธรรมาโศกราช หมื่นราชเสน่หา (ในราชการ) และหลวงศรียศบ้านลานตากฟ้า

ทั้งสี่ร่วมกันวางแผนลอบปลงพระชนม์ จนโอกาสมาถึงเมื่อกรมการเมืองลพบุรีกราบทูลขุนวรวงศาธิราชว่า มีช้างเผือกเชือกหนึ่งที่ลพบุรี ขุนวรวงศาธิราชรับสั่งว่าจะไปจับแต่ต่อมาเปลี่ยนพระทัยให้กรมการเมืองลพบุรีไปจับแทน หลังจากนั้น 7 วันช้างเผือกเข้ามาทางวัดแม่นางปลื้มเข้าเพนียดวัดซองพระองค์จึงรับสั่งว่าหนนี้จะเสด็จไปจับเอง

ขุนพิเรนทรเทพสั่งให้หมื่นราชเสน่หา (นอกราชการ) ไปดักยิงอุปราชจันน้องขุนวรวงศาธิราชตายที่ท่าเสื่อระหว่างขี่ช้างไปเพนียด จากนั้นสมเด็จพระมหาธรรมราชาธิราชได้เรียกพระยาพิชัยกับพระยาสวรรคโลก ข้าราชการเมืองเหนือลงมาร่วมมือในการก่อการครั้งนี้ด้วย

## พระราชกิจ
จากบันทึกของปินโต ได้บันทึกไว้ว่าอุปราชจันเป็นผู้ลงนามเซ็นสัญญาแทนรัฐบาลกรุงศรีอยุธยา

## ในวัฒนธรรมสมัยนิยม
มีนักแสดงผู้รับบท มหาอุปราช (จัน) ได้แก่

* อานนท์ สุวรรณเครือ จากละครเรื่อง สมเด็จพระสุริโยทัย (2535)
* เอกพันธ์ บรรลือฤทธิ์  จากภาพยนตร์เรื่อง สุริโยไท (2544)
* พศุฑย์ พงศ์พศุตม์ จากละครเรื่อง แม่หยัว (2567)

## อ้างอิง

หมวดหมู่:กรมพระราชวังบวรสถานมงคล
หมวดหมู่:ชาวไทยที่ถูกลอบสังหาร
หมวดหมู่:เสียชีวิตจากอาวุธปืน
ท้าวบุญเรือง

**ท้าวบุญเรือง** เป็นพระราชโอรสในพระเจ้าติโลกราช และเป็นพระราชบิดาในพญายอดเชียงราย พระมหากษัตริย์ล้านนาพระองค์ที่ 10 แห่งราชวงศ์มังราย

## พระประวัติ
ท้าวบุญเรืองเป็นพระราชโอรสในพระเจ้าติโลกราช ดำรงตำแหน่งเป็นเจ้าราชบุตร มีพระโอรสเพียงพระองค์เดียวคือท้าวยอดเมือง ที่ต่อมาครองราชย์เป็นพญายอดเชียงราย

ท้าวบุญเรืองได้ครองเมืองเชียงรายในฐานะเจ้าราชบุตรซึ่งเป็นอุปราช ท้าวบุญเรืองมีบทบาทในการทำศึกสงครามร่วมกับท้าวยอดเมืองพระโอรสหลายครั้ง ในปลายรัชสมัยของพระเจ้าติโลกราชได้การประหารชีวิตบุคคลสำคัญหลายคนที่เคยร่วมศึกกันมา ซึ่งหนึ่งในนั้นคือท้าวบุญเรือง ซึ่งถูกคุมขังที่เมืองน้อย (ปัจจุบันอยู่ในอำเภอปาย จังหวัดแม่ฮ่องสอน) ก่อนถูกประหารชีวิตโดยมีความผิดโทษฐานคิดการก่อกบฏกับพระบิดา จากเหตุการณ์ดังกล่าวทำให้ท้าวยอดเมืองเสียพระทัยมากจึงได้สร้างวัดบริเวณตำแหน่งกาลกิณีเมือง ทางทิศตะวันตกเฉียงใต้ของเมืองเชียงใหม่

## อ้างอิง

หมวดหมู่:ราชวงศ์มังราย
อุปราชอึ้งแซะ

**อุปราชอึ้งแซะ** ตำนานพื้นเมืองเชียงใหม่ออกพระนามว่า **พญาเจ้าอิงเซะมัง** () เป็นผู้ครองเมืองเชียงใหม่ภายใต้การปกครองของพม่าระหว่างปี พ.ศ. 2215–2218 ในตำนานพื้นเมืองเชียงใหม่ และ พ.ศ. 2215–2228 ในพงศาวดารโยนก

## การกล่าวถึงในหลักฐานทางประวัติศาสตร์และการตีความ
อุปราชอึ้งแซะถูกกล่าวถึงในตำนานพื้นเมืองเชียงใหม่เพียง 2 ครั้ง ได้แก่ "*ศักราช ๑๐๓๔ ตัวปีเต่าไจ้...เอาพระยาเจ้าอิงเซะมังขึ้นนั่งแท่นแก้วแทนในเมืองเชียงใหม่ก็ปีนั้น*" และ "*ศักราช ๑๐๓๗ ปีดับเหม้าพระอิงเซะจุตติ...*" อุปราชอึ้งแซะถูกสันนิษฐานว่าเป็นพระมหาอุปราชแห่งกรุงอังวะ เนื่องจาก *อิงเซะมัง* หรือ *เอ่งเชะมีน* () แปลว่าพระมหาอุปราช อุปราชอึ้งแซะเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก

อย่างไรก็ตาม ตัวตนของอุปราชอึ้งแซะขัดแย้งกับข้อมูลผู้ปกครองเชียงใหม่จากหลักฐานของพม่า และพระมหาอุปราชาพม่าในช่วงเวลานั้นคือ เจ้าชายนราวระ ซึ่งทรงดำรงตำแหน่งมาตั้งแต่ปี พ.ศ. 2207 ทำให้เกิดข้อโต้แย้งว่า บันทึกเกี่ยวกับอุปราชอึ้งแซะนั้นผิดเพี้ยนมาจากบันทึกเกี่ยวกับพระเจ้านะราวะระแห่งพม่าซึ่งครองราชย์ระหว่างปี พ.ศ. 2215 ถึง พ.ศ. 2216 

## ดูเพิ่ม

* มีนเยยานดาตู ผู้ครองเมืองเชียงใหม่ระหว่าง พ.ศ. 2214–2225 ในมหาราชวงศ์

## อ้างอิง

หมวดหมู่:พระมหากษัตริย์ล้านนา
หมวดหมู่:ราชวงศ์ตองอู
หมวดหมู่:ข้อถกเถียงทางประวัติศาสตร์
มะสัง

**มะสัง** หรือ **หมากกะสัง** ( (Scheff.) Swingle) เป็นพืชในวงศ์ Rutaceae เป็นไม้ยืนต้นแผ่กิ่งก้านจำนวนมาก ลำต้นและกิ่งก้าน มีหนามแหลมยาว แข็ง ใบประกอบแบบขนนก แผ่นใบโค้งขึ้นด้านบนเล็กน้อย สีเขียวเข้ม เป็นมันวาว ตามผิวใบมีต่อมน้ำมัน ดอกออกเป็นช่อแยกแขนงที่ซอกใบ คล้ายดอกกระถิน เป็นปุย ๆ มีสีขาว ผลทรงกลมสีเขียวคล้ายผลมะนาว ผิวเปลือกมีลายเป็นคลื่น เปลือกแข็งและหนามาก ผลอ่อนเปลือกสีเขียว เมื่อแก่จัดสีน้ำตาล  มีเมล็ดจำนวนมาก

## การใช้ประโยชน์
ทางอุบลราชธานี  ใช้  แก่นต้มรวมกับแก่นมะขาม ใช้ดื่มขณะอยู่ไฟ ตำรายาไทยใช้รากต้มน้ำดื่มแก้ไข้ ใบรสฝาดมัน ใช้แก้ท้องเดิน ผลมีรสเปรี้ยว ใช้แทนมะนาวได้  ทางภาคตะวันออกเฉียงเหนือนิยมรับประทานสด เปลือกผลมะสังใช้บรรจุเทียน เมื่อจุดจะมีกลิ่นหอม เนื้อมะสังตากแห้งใช้ปรุงรสอาหารแบบเดียวกับมะขามเปียก ใส่ในน้ำพริก ลาบ ก้อย ยำ ส้มตำแทนมะนาว ผลอ่อนและยอดอ่อนมีรสเปรี้ยว ทางภาคใต้นิยมนำผลอ่อนมาแกงส้มกับปลาหมอ นิยมทำไปทำเป็นไม้ดัด เพื่อใช้ในการประดับตกแต่ง

## อ้างอิง

หมวดหมู่:วงศ์ส้ม
หมวดหมู่:ผลไม้
หมวดหมู่:สมุนไพร
หมวดหมู่:ไม้ประดับ
เรือท้องแบน

**เรือท้องแบน** () คืออุปกรณ์ลอยน้ำชนิดหนึ่งซึ่งมีประสิทธิภาพในการลอยด้วยตัวเองในน้ำหนักถ่วงที่หนักมาก เรือท้องแบนคือเรือประเภทหนึ่งที่มีพื้นเรือค่อนข้างแบนโดยอาศัยทุ่นในการลอยน้ำ และอาจถูกใช้เป็นเรือ แพ เรือบรรทุก ท่าเรือ เรืออากาศ เรือโฮเวอร์คราฟต์ เครื่องบินลอยน้ำหรือเครื่องบินทะเล เรือท้องแบนอาจจะใช้งานร่วมกับชานชาลา การสร้างแพ การพยุงแพที่มีโครงสร้างเป็นบ้านเรือ ชานชาลาที่มั่นคงยังสามารถถูกใช้เป็นท่าเรือ การออกแบบเรือโดยทั่วไป คือเรือลำคู่ด้วยสองลำเรือลอยน้ำ (catamaran) หรือเรือที่มีลำเรือสามลำลอยน้ำ (trimaran) ซึ่งอาจจะสร้างอย่างง่ายๆ ด้วยรูปทรงกระบอกปิด เช่น ท่อ ถังน้ำ หรือกล่องประดิษฐ์จากเหล็กหรือคอนกรีต เป็นต้น ภาพร่างเรือท้องแบนอาจจะมีท้องเรือตื้นเพียง 8 นิ้ว ซึ่งลดความเสี่ยงในการแล่นไปถูกพื้นดินและความเสียหายใต้น้ำ ผลกระทบของเรือรูปแบบนี้คือเมื่อเรือแล่นด้วยกำลังแรงมากจะมีผลต่อการพลิกคว่ำด้านข้างของเรือโดยทันทีและไม่มีการเตือน โดยเฉพาะเรือที่มีน้ำหนักมากในส่วนบน

## ดูเพิ่ม
* สะพานลอยน้ำ

หมวดหมู่:เรือ
หมวดหมู่:สิ่งก่อสร้างชายฝั่ง
หมวดหมู่:อุปกรณ์ลอยตัว

## สมุดภาพ
 perrow="3">
File:Dragage_Seine_Paris.jpg|เรือท้องแบนในฝรั่งเศส
File:Sun_Track_Bass_Buggy.jpg|เรือท้องแบน
File:KAUST_pontoon_boat.jpg|เรือท้องแบน
ฟาน ถิ กีม ฟุก

**ฟาน ถิ กีม ฟุก** (, เกิด 2506) เป็นชาวเวียดนาม-แคนาดา รู้จักกันดีในฐานะเป็นเด็กที่ปรากฏในภาพถ่ายที่ได้รับรางวัลพูลิตเซอร์ที่ถ่ายระหว่างสงครามเวียดนามเมื่อวันที่ 8 มิถุนายน 2515 ภาพถ่ายเชิงสัญลักษณ์นี้ถ่ายในอำเภอจ๋างบ่าง () จังหวัดเต็ยนิญ โดยช่างภาพเอพี นิก อู๊ต (Nick Ut) แสดงเธอในวัยราวเก้าขวบกำลังวิ่งเปลือยตามถนนหลังการโจมตีของเวียดนามใต้ทำให้ไหม้รุนแรงที่หลัง

หมวดหมู่:ชาวแคนาดาเชื้อสายเวียดนาม
หมวดหมู่:บุคคลในสงครามเวียดนาม
สถาปัตยกรรมใน พ.ศ. 2555

**[[สถาปัตยกรรม]]ใน พ.ศ. 2555** เกี่ยวข้องกับบางเหตุการณ์สำคัญ

## อาคาร
 
* มกราคม - การขยายพิพิธภัณฑ์อิซาเบลลา สจวต การ์ดเนอร์ในบอสตัน แมสซาชูเซตส์
* มกราคม - JW Marriott Marquis Dubai โรงแรมที่สูงที่สุดในโลก เสร็จสมบูรณ์ในดูไบ
* 29 กุมภาพันธ์ - โตเกียวสกายทรี หอคอยที่สูงที่สุดในโลก ซุมิดะ โตเกียว ประเทศญี่ปุ่น
* 18 มิถุนายน - เดอะชาร์ด กรุงลอนดอน ประเทศอังกฤษ  ถูกเปิดอย่างเป็นทางการ และกลายเป็นตึกที่สูงที่สุดในสหภาพยุโรป 
* 27 มิถุนายน - พิธีเปิดโอลิมปิกฤดูร้อน 2012 ตั้งอยู่บนอุทยานโอลิมปิกลอนดอน กรุงลอนดอน ประเทศอังกฤษ
**สนามกีฬาโอลิมปิก (ลอนดอน)
**ศูนย์กีฬาทางน้ำแห่งลอนดอน
* 1 พฤศจิกายน - Mercury City Tower รัสเซีย กลายเป็นตึกที่สูงที่สุดในยุโรป 
* Baluarte Bridge - สะพานขึงที่ยาวที่สุดในลาตินอเมริกา ประเทศเม็กซิโก 
* Princess Tower - อาคารที่อยู่อาศัยที่สูงที่สุดในโลก เสร็จสมบูรณ์ในดูไบ
* Soleil - อาคารที่สูงที่สุดในบริสเบน ออสเตรเลีย
* Absolute World ได้รับรางวัล Emporis Skyscraper

หมวดหมู่:สถาปัตยกรรม
หมวดหมู่:สิ่งก่อสร้างตั้งแต่ พ.ศ. 2555
ซันตันเดร์

**ซันตันเดร์** () เป็นเมืองหลักของแคว้นกันตาเบรีย เขตการปกครองของประเทศสเปน เป็นเมืองท่าตั้งอยู่ทางชายฝั่งทิศเหนือของประเทศสเปน อยู่ทางทิศตะวันออกของเมืองฆิฆอน และทางทิศตะวันตกของเมืองบิลบาโอ เมืองมีประชากร 178,465 คน (ค.ศ. 2013)

## ภูมิอากาศ

## ประชากรศาสตร์

## อ้างอิง

## แหล่งข้อมูลอื่น

*Webcams de Santander y Cantabria&nbsp;— Live webcams Santander and Cantabria.
* Ayuntamiento de Santander&nbsp;— Official website of the Santander City Council (In Spanish).
*Webcam en Puertochico&nbsp;— Live webcam of Santander's Puertochico district.
*Tiempo y webcam de Santander desde El Sardinero&nbsp;— Live webcam and weather station at Sardinero beach

หมวดหมู่:เมืองในแคว้นกันตาเบรีย
วีตอเรีย

**วีตอเรีย** () เป็นเมืองหลวงของรัฐเอชปีรีตูซังตู ประเทศบราซิล ตั้งอยู่บนเกาะเล็ก ๆ ในอ่าวที่แม่น้ำบรรจบกับทะเล ก่อตั้งในปี ค.ศ. 1551 เมืองมีพื้นที่ 93&nbsp;กม2 หรือ 35.9 ตร.ไมล์ มีประชากร 348,265 คน (ค.ศ. 2013) ขณะที่เกรตเตอร์วีตอเรีย ที่เป็นเขตมหานครมีประชากรมากกว่า 1,857,616 คน (ค.ศ. 2013) เป็นเมืองใหญ่เป็นอันดับ 14 ของประเทศ ในปี ค.ศ. 1998 สหประชาชาติ ให้วีตอเรียเป็นเมืองหลวงรัฐที่น่าอยู่อาศัยที่สุดของบราซิล โดยวัดจากด้านสุขภาพ การศึกษา และโครงการปรับปรุงสังคม

## ภูมิอากาศ

## ศาสนา

*ที่มา: [[Brazilian Institute of Geography and Statistics|IBGE]] 2000 *

## เมืองพี่น้อง

## อ้างอิง

## แหล่งข้อมูลอื่น

* Vitória's Municipal Page (in Portuguese)
* Vitória's Government Page - Tourism 
* Hotel bookings at Vitória (in Portuguese) 
* IBGE statistics for many Brazilian cities (in Portuguese)
* Images Google Maps of Vitória - ES 
* Portal with Information about Vitória and Espírito Santo
* The Best of Vitória - Guide (in Portuguese) 

หมวดหมู่:เมืองหลวงของรัฐในประเทศบราซิล
ลัทธิบูชาบุคคล

[thumb|บุคคลสักการะรูปปั้น[คิม อิล-ซ็องในกรุงเปียงยาง ประเทศเกาหลีเหนือ]]
[thumb|ประชาชนนำรูปภาพ[นีกีตา ครุชชอฟ|ครุชชอฟ และสมาชิกโปลิตบูโรพรรคคอมมิวนิสต์แห่งสหภาพโซเวียต เข้าร่วมพาเรดวันแรงงานสากล ในปี 1964]]
**ลัทธิบูชาบุคคล** () หรือ **ลัทธิบูชาผู้นำ** () เกิดขึ้นเมื่อปัจเจกบุคคลใช้สื่อมวลชน โฆษณาชวนเชื่อ หรือวิธีการอื่นเพื่อสร้างภาพลักษณ์อุดมคติ วีรกรรม และบางครั้ง น่าเคารพบูชา มักผ่านการประจบและสรรเสริญโดยปราศจากข้อสงสัย มักซ์ เวแบร์ นักสังคมวิทยา พัฒนาการจำแนกอำนาจสามประการ โดย*ลัทธิบูชาบุคคล* ถือขนานกับสิ่งที่เวแบร์นิยามเป็น "อำนาจบุญบารมี" ลัทธิบูชาบุคคลคล้ายกับการบูชาวีรบุรุษ ยกเว้นดำเนินโดยสื่อมวลชนและโฆษณาชวนเชื่อซึ่งปกติรัฐเป็นผู้ดำเนินการ โดยเฉพาะอย่างยิ่งในรัฐเผด็จการเบ็ดเสร็จ

## ดูเพิ่ม
* ลัทธิบูชาบุคคลเกาหลีเหนือ
* ลัทธิบูชาบุคคลมองโกเลีย
* ลัทธิบูชาบุคคลไทย

## อ้างอิง

## แหล่งข้อมูลอื่น
* Why Dictators Love Kitsch by Eric Gibson, *[[The Wall Street Journal]]*, August 10, 2009


หมวดหมู่:คำศัพท์การเมือง
หมวดหมู่:ลัทธิ
เพลงโฆษณา

**เพลงโฆษณา** () เป็นเพลงสั้น ๆ ที่ใช้ในการโฆษณาและเพื่อวัตถุประสงค์อื่น ๆ ในทางพาณิชย์ โดยมีท่อนฮุกหนึ่งท่อนหรือมากกว่า ใช้เพื่อโฆษณาสินค้าที่ใช้เพลงประกอบดังกล่าวคู่กับสโลแกนโฆษณา ผู้ซื้อโฆษณามักใช้เพลงประกอบโฆษณาในโฆษณาทางวิทยุและโทรทัศน์ แต่เพลงโฆษณาเองก็อาจใช้ในเชิงอื่น ๆ ที่ไม่ใช่การประชาสัมพันธ์เพื่อสร้างหรือรักษาภาพลักษณ์ของยี่ห้อสินค้าดังกล่าว เพลงโฆษณานับเป็นรูปแบบหนึ่งของการโฆษณาด้วยเสียง

เพลงโฆษณาไม่มีรูปแบบที่แน่นอน และการใช้เพลงโฆษณาในการโฆษณาทางวิทยุในช่วงแรกเป็นผลมาจากการพัฒนารูปแบบการโฆษณามากกว่าเป็นการเริ่มโฆษณาใหม่ด้วยรูปแบบนี้ การโฆษณาโดยใช้เสียงเพลงเริ่มมีขึ้นตั้งแต่ พ.ศ. 2466 ซึ่งเป็นช่วงเดียวกันกับที่เริ่มมีการโฆษณาทางวิทยุในสหรัฐอเมริกา เชื่อกันว่าเจเนอรัลมิลส์เป็นบริษัทแรกที่ทำตลาดโดยใช้เพลงโฆษณาที่มีคนร้อง เพลงโฆษณาชื่อ Have You Tried Wheaties? (ลองวีทตีหรือยัง?) ซึ่งใช้ในการโฆษณาซีเรียล ได้รับการเผยแพร่ผ่านวิทยุในย่านมินนีแอโพลิส-เซนต์พอลเป็นครั้งแรกในช่วงคริสต์มาสต์อีฟใน พ.ศ. 2469

## อ้างอิง

หมวดหมู่:การโฆษณา
หมวดหมู่:เพลงแบ่งตามเนื้อหา
วงศ์ย่อยลาน

**วงศ์ย่อยลาน** หรือ **Coryphoideae** เป็นวงศ์ย่อยของวงศ์ปาล์ม สมาชิกคือปาล์มที่มีใบประกอบแบบนิ้วมือ เช่น ลาน ตาล กะพ้อ อินทผลัม จั๋ง ค้อดอย 

## อ้างอิง

หมวดหมู่:วงศ์ย่อยลาน